คือประจำเดือนหนูมาไม่ปกติค่ะเป็นมา 2 เดือนแล้วเช่น มา 8-10 กันยา แล้วมาอีก 27-30 กันยา มาแบบเยอะปกติและวันที่ 5,6,7 ตุลาก็มาแบบกระปริบกระปรอยแค่เปลื้อนนิดเดียวค่ะ ตอนนี้หนูกลัวมาก ขอบค่ะ
สวัสดีค่ะ ประจำเดือนปกตินั้นควรจะมาทุกเดือน ห่างกันประมาณ 22-35 วันจากครั้งก่อน การที่ประจำเดือนมาห่างกันน้อยกว่า 22 วันนั้น อาจจะจัดว่าเป็นการมีเลือดออกผิดปกติทางช่องคลอดซึ่งมีสาเหตุที่พบได้บ่อยๆเช่น การมีเนื้องอกมดลูก เนื้องอกปากมดลูก เนื้องอกรังไข่ชนิดสร้างฮอร์โมน การติดเชื้อที่ช่องคลอดหรือปากมดลูก โรคไทรอยด์ทำงานมากผิดปกติ ภาวะแทรกซ้อนจากการตั้งครรภ์ ผลข้างเคียงจากการใช้ยาคุมกำเนิด เป็นต้นโดยเป็นภาวะที่ควรไปพบแพทย์เพื่อตรวจหาสาเหตุที่แน่ชัด ด้วยการตรวจภายในหรืออัลตราซาวน์หน้าท้องต่อไป เบื้องต้นงดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง